b'\n_START_ARTICLE_\nNebuloasa Lagun\xc4\x83\n_START_SECTION_\nIstorie\n_START_PARAGRAPH_\nNebuloasa a fost descoperit\xc4\x83 \xc3\xaen 1747 de astronomul Guillaume Le Gentil \xc8\x99i a fost integrat \xc3\xaen Catalogul Messier, \xc3\xaen 1764. _NEWLINE_John Herschel a descoperit c\xc4\x83 regiunea cea mai str\xc4\x83lucitoare a nebuloasei avea forma unei clepsidre cu nisip. \xc3\x8en 1890 Agnes Clerke a denumit-o \xe2\x80\x9eNebuloasa Lagun\xc4\x83\xe2\x80\x9d._NEWLINE_Regiunea clepsidrei a fost observat\xc4\x83 de Telescopul Hubble \xc3\xaen 1997, fiind considerat\xc4\x83 ca loc al form\xc4\x83rii de stele.\n_START_SECTION_\nCaracteristici\n_START_PARAGRAPH_\nNebuloasa Lagunei este un imens nor de hidrogen \xc8\x99i de praf iluminat de o supergigant\xc4\x83 albastr\xc4\x83, steaua 9 din Constela\xc8\x9bia S\xc4\x83get\xc4\x83torul. Talia nebuloasei este de circa 110 ani-lumin\xc4\x83, iar distan\xc8\x9ba ei este de circa 5.000 de ani-lumin\xc4\x83, ceea cei \xc3\xaei ofer\xc4\x83 un diametru aparent de trei ori mai mare dec\xc3\xa2t cel al Lunii pline._NEWLINE_Nebuloasa, ca \xc8\x99i multe alte nebuloase difuze, con\xc8\x9bine un frumos roi deschis, NGC 6530, izvor\xc3\xa2t din nebuloas\xc4\x83, cu stele tinere \xc8\x99i foarte calde de tip O \xc8\x99i B, \xc3\xaen v\xc3\xa2rst\xc4\x83 de doar 2.000.000 de ani. Regiunea clepsidrei, iluminat\xc4\x83 de steaua Herschel 36, este suspectat\xc4\x83 de a fi locul de na\xc8\x99tere al stelelor.\n_START_SECTION_\nObservare\n_START_PARAGRAPH_\nPrin magnitudinea sa aparent\xc4\x83 de 5, nebuloasa este vizibil\xc4\x83 cu ochiul liber. Talia aparent\xc4\x83 foarte important\xc4\x83 a obiectului impune o aten\xc8\x9bie deosebit\xc4\x83 la alegerea grosismentului folosit pentru observare. Cu un telescop sau o lunet\xc4\x83 astronomic\xc4\x83, se va folosi un ocular av\xc3\xa2nd distan\xc8\x9ba focal\xc4\x83 cea mai important\xc4\x83 (de exemplu, 20 mm). Utilizarea unui filtru UHC, foarte eficace pentru acest tip de nebuloas\xc4\x83, va permite, f\xc4\x83r\xc4\x83 \xc3\xaendoial\xc4\x83, observarea nebuloasei cu mai multe detalii.'